### | | | | --- | --- | | | | | --- | | **Byråd** 24. marts 2020 Sagsnr. 710-2017-27207 Dok.nr. 710-2020-110392 Sagsbehandler DPCSOR | | 55.                 Strategi for den tværgående ungeindsats i [adresse] - høring - Åbent

###

|  |  |
| --- | --- |
| Tidl. politisk behandling |  |
| Forventet sagsgang | AU, SS-U, BS-U, ØK, BY, høring, AU, SS-U, BS-U, ØK, BY |
| Lovgrundlag | Lov om kommunal indsats for unge under 25 år |

###

**SAGENS INDHOLD**

Byrådet skal i denne sag tage stilling til forslag til
strategi for den tværgående ungeindsats i [adresse]. Byrådet skal
desuden tage stilling til mål for 9. og 10. klasseelevernes søgning til
ungdomsuddannelserne for 2020/21.

Folketinget vedtog marts 2018 en udmøntning af en reform af
indsatsen for at gøre unge klar til at gennemføre en ungdomsuddannelse. Initiativerne i reformen skal ruste flere
unge uden uddannelse eller job til at komme godt videre efter grundskolen. Udmøntningen
af reformen trådte i kraft 1. august 2019 og indebærer tre overordnede
initiativer:

·
En ny uddannelsespolitisk målsætning, hvor 90 % af en
ungdomsårgang skal have en ungdomsuddannelse, når de er 25 år. Desuden skal
andelen af unge, som ikke er i uddannelse eller job, være halveret i 2030.

·
Kommunerne skal etablere en sammenhængende, koordineret ungeindsats,
som får til opgave at sikre den unge den nødvendige støtte og hjælp til at
realisere sin uddannelsesplan.

·
Indførsel af forberedende grunduddannelse (FGU) for unge under 25
år, der har brug for forudgående faglig eller personlig opkvalificering for at kunne
gennemføre en ungdomsuddannelse eller komme i job.

På den baggrund fremlagde forvaltningen på temamøde for
Byrådet 26. juni 2019 overvejelser vedr. en strategi for den tværgående
ungeindsats i [adresse]. Forvaltningen har efterfølgende udarbejdet
forslag til strategi for den tværgående ungeindsats i [adresse].

Strategien tager afsæt i, at alle har noget at bidrage med
på arbejdsmarkedet og skal have mulighed for at være en del af et fællesskab. Derfor
er ambitionen, at alle – i så høj grad som muligt – bliver helt eller delvist
selvforsørgende til gavn for den unge selv og for samfundet.

Det gælder også de unge, som har det svært, og hvor
forudsætningerne for at lykkes er udfordret. Strategien skal derfor også sætte
rammerne for en kvalificeret indsats for unge i sårbare eller udsatte
positioner.

Strategien består af fem temaer. Temaerne danner rammen for
de indsatser, som Favrskov Kommune vil prioritere med henblik på, at de unge er
klædt på til og har mod på et selvstændigt voksenliv.

De fem temaer er:

·
Varierende
skoledag med sammenhæng til omverdenen

·
Stærke
fællesskaber som fundament for et godt ungdoms- og voksenliv

·
Mod
på valg af ungdomsuddannelse

·
Sammen
om fastholdelse af unge på ungdomsuddannelserne

·
Flere
ledige unge i gang med uddannelse eller job.

Forslaget til strategi er vedlagt som bilag. For hvert tema
er der i vedlagte mål- og indsatskatalog endvidere formuleret operationelle mål
som pejlemærker for indsatsen samt givet eksempler på indsatser under de
enkelte temaer.

*Måltal for søgningen til ungdomsuddannelser*

Folketinget vedtog 30. april 2019 lov om kommunal indsats
for unge under 25 år. Iht. loven skal Byrådet årligt, og senest ved udgangen af
marts, fastsætte måltal for søgningen til ungdomsuddannelserne for elever i 9.
og 10. klasse. Måltallene skal tage afsæt i søgetallene for året før. Årets
søgetal og måltal skal senest ved udgangen af maj være offentliggjort på
kommunens hjemmeside.

I 2019 søgte 98 % af eleverne i 9. klasse (som ikke valgte
10. klasse) og 10. klasseeleverne i [adresse] ind på en
ungdomsuddannelse. Deres tilmeldinger til ungdomsuddannelserne var fordelt på
følgende måde:

·
22,9
% valgte erhvervsuddannelser

·
69,6
% valgte gymnasiale uddannelser

·
6,4
% valgte øvrige uddannelser (forberedende grunduddannelse mv.)

På den baggrund
foreslår forvaltningen, at måltallene for søgningen til ungdomsuddannelserne
for elever i 9. og 10. klasse i 2020 fastsættes til følgende:

·
25
% vælger erhvervsuddannelser

·
68
% vælger gymnasiale uddannelser

·
7 %
vælger øvrige uddannelser (forberedende grunduddannelse mv.).

**VURDERING**

Forvaltningen vurderer, at strategien
vil udgøre et godt fælles fundament til yderligere at styrke det tværgående
samarbejde omkring unge mellem 15-29 år, som ikke er i job eller uddannelse. Det
gælder både inden for Favrskov Kommune og i samarbejde med ungdomsuddannelsesinstitutionerne.
Dette med henblik på at opnå en stigning i andelen af unge, som er i job og
uddannelse samt at nedbringe andelen af unge, der modtager uddannelseshjælp.

Strategien for den tværgående
ungeindsats skal være sammenhængende og gå på tværs af indsatser under Børn og
Kultur, Social og Sundhed samt Job og Økonomi. Forvaltningerne er ansvarlige
for, at indsatserne udmøntes og tænkes ind i de respektive områder, således at
de operationelle mål indfries.

Strategien for den tværgående
ungeindsats skal derfor ses i sammenhæng med vedtagne politikker og planer i
Favrskov Kommune som fx Beskæftigelsesplanen, Børne- og Ungepolitikken mv. Strategien
er også i overensstemmelse med det fælleskommunale rammepapir for
voksenhandicapområdet, som Byrådet vedtog 26. september 2017. Opfølgningen på
de operationelle mål i strategien vil derfor ske i forbindelse med den enkelte
forvaltnings generelle opfølgning, i eksempelvis Kvalitetsrapport for
folkeskolen og opfølgninger på beskæftigelsesplanerne.

Strategien for den tværgående ungeindsats vil følge
byrådsperioderne, og Byrådet vil således blive forelagt en fornyet strategi i
den kommende byrådsperiode.

**ØKONOMI**

Forslag til strategi for den tværgående ungeindsats i
Favrskov Kommune har i sig selv ingen økonomiske konsekvenser.

Der er taget afsæt i indsatser, der dels gennemføres inden
for budgetterne på de enkelte områder og dels er prioriterede i Budget 2020-2023,
i form af eksempelvis U-501: Styrket individuel uddannelsesvejledning til alle
elever i udskolingen, hvor flere uddannelsesparate elever gives vejledning mhp.
at sikre, at de reflekterer over deres uddannelsesvalg.

**INDDRAGELSE**

Forslag til strategi for den
tværgående ungeindsats er resultatet af en længerevarende proces, hvor både
interne og eksterne aktører har bidraget. Forslaget til strategien er
udarbejdet på tværs af kommunens forvaltninger.

18. november 2019 blev oplæg til
strategien drøftet i Favrskov Uddannelsesråd, som består af Den jydske
Haandværkerskole, [adresse], FGU [adresse], Hadsten Fri Fagskole samt
chef- og ledelsesrepræsentanter fra Job og Økonomi samt Børn og Kultur i
Favrskov Kommune.

Oplæg til strategien blev ligeledes drøftet på et dialogmøde
18. november 2019, hvor ni udvalgte uddannelsesinstitutioner var inviteret. På
mødet deltog Tradium, Den jydske Haandværkerskole, [adresse], [adresse]
Tech, Århus Akademi, Randers Social- og Sundhedsskole samt Bjerringbro
Gymnasium. På mødet blev særligt drøftet, hvordan samarbejdet om fastholdelse
af de unge på ungdomsuddannelserne kan styrkes.

Forvaltningen foreslår, at
Byrådet sender forslaget til den tværgående ungestrategi i høring hos de ni
udvalgte uddannelsesinstitutioner, skolebestyrelserne, Ungdomsskolens
bestyrelse samt Handicaprådet med frist for indsendelse af høringssvar 24. april
2020.

Såfremt forslaget vedtages, vil der
efterfølgende ske en inddragelse af høringsparterne og de unge om de konkrete
indsatser i den tværgående ungeindsats.

**INDSTILLING**

Direktøren for Job og Økonomi indstiller til Byrådet:

1.    At forslag til strategi
for den tværgående ungeindsats i [adresse] godkendes og sendes i høring.

2.    At måltallene for
søgningen til ungdomsuddannelserne for elever i 9. og 10 klasse i 2020
godkendes.

**BESLUTNING**

***Arbejdsmarkedsudvalget, 3. marts 2020:***

Fraværende:Ingen

Indstilles godkendt.

***Social- og Sundhedsudvalget, 3. marts 2020:***

Fraværende:Ingen

Indstilles godkendt.

***Børne- og Skoleudvalget, 5. marts 2020:***

Fraværende:Ingen

Indstilles godkendt, idet der til den endelige version af
strategien og målkataloget foretages en konkretisering af målet i tema nr. 4 om
at begrænse frafaldet fra ungdomsuddannelserne.

***Økonomiudvalget, 17. marts 2020:***

Fraværende:Ingen

Ad. 1: Indstilles godkendt, idet det bemærkes, at
høringsfristen kan ændres administrativt med hensyntagen til den aktuelle
situation med COVID-19

Ad. 2: Indstilles godkendt.

**Bilag**

|  |  |
| --- | --- |
| Forslag til strategi for den tværgående ungeindsats i [adresse] | 710-2020-21159 |
| Mål- og indsatskatalog for Strategi for den tværgående ungeindsats i [adresse] | 710-2019-271231 |